
ITALIJA
VENETO U VREME KARNEVALA
REGIJA VENETO - TREVIZO
sa fakultativnom posetom: VENECIJA (Karnevalske svečanosti)
22 - 25.01.2027. 4 dana / 1 noćenje 

Program putovanja:
1. DAN, PETAK 22.01.2027: NOVI SAD - SRBIJA - HRVATSKA 
Polazak iz Novog Sada sa stajališta turističkih autobusa u 20.00. Putovanje kroz Srbiju do Hrvatske uz usputna zadržavanja po potrebi grupe radi odmora, kao i zbog graničnih procedura. Noćna vožnja.
2. DAN, SUBOTA 23.01.2027: SLOVENIJA - ITALIJA - TREVIZO
Putovanje preko Slovenije i severa Italije do regije Veneto. U prepodnevnim satima dolazak do Treviza (Treviso). Grad izetne istorije, koga zovu prelepim susedom Venecije, ima divno istorijsko jezgro, danas je prestonica mode i sedište mnogobrojnih modnih brendova. Kratak obilazak centra grada: reka Sile, gradski kanali, trg Sinjori, Trg San Vito sa istoimenom crkvom i crkvom svete Lucije, fontana Delle Tette, Katedrala svetog Petra, ulica Kalamađore… Slobodno vreme za ručak, proseko i tiramisu koji potiče iz ovog grada. Smeštaj u hotel u centralnoj gradskoj zoni u Trevizu. Slobodno vreme za individualne aktivnosti. Noćenje.
3. DAN, NEDELJA 24.01.2027: TREVIZO - VENECIJA - SLOVENIJA
Doručak. Napuštanje hotela. Slobodan dan za individualne aktivnosti ili fakultativni izlet „Karnevalske svečanosti - Venecija“. Dolazak do pristaništa Punto Sabioni. Polučasovna plovidba brodom venecijanskom lagunom do istorijskog jezgra Venecije. Nakon iskrcavanja slede instrukcije vodiča i smernice za dalje samostalno razgledanje grada. Istinski doživljaj Venecije ostvarićete šetnjom kraj najvećih znamenitosti: Kanal Grande, Riva degli Schiavoni, Tamnica, Most Uzdaha, Duždeva palata, crkva Santa Maria della Salute, Trg Svetog Marka, zvonik i bazilika Svetog Marka, toranj sa satom, most Rialto… Slobodno vreme za individualne aktivnosti, ručak, vožnje gondolama, posete mnogobrojnim muzejima i galerijama, za šetnje pod maskama i uživanje u karnevalskoj atmosferi i aktivnostima… U kasnim popodnevnim satima povratak na pristanište Punto Sabioni. Polazak ka Srbiji uz usputna zadržavanja po potrebi grupe radi odmora. Putovanje preko Italije i Slovenije. Noćna vožnja.
4. DAN, PONEDELJAK 25.01.2027: HRVATSKA - SRBIJA - NOVI SAD
Nastavak puta preko Hrvatske do Srbije. Dolazak grupe u Novi Sad u jutarnjim časovima. Kraj usluga.   

CENA ARANŽMANA: 159 € 

ARANŽMAN OBUHVATA:
· prevoz autobusom turističke klase (Klima, TV, DVD...) na navedenim relacijama
· 1 noćenje sa doručkom u hotelu Continental 4* u Trevizu, (doručak - kontinentalni švedski sto) u 1/2 sobama
· posete i obilaske prema programu putovanja: Trevizo
· licenciranog stručnog turističkog vodiča tokom putovanja
· organizacione troškove



ARANŽMAN NE OBUHVATA:
· obavezno međunarodno zdravstveno osiguranje (možete uplatiti u agenciji po uslovima osiguravajuće kuće)
· individualna taksu za ulazak u istorijsko jezgro Venecije (u trenutku objave programa nije navedeno da li će biti uvedena taksa i koja će biti cena)
· hotelska taksa 3 € / po osobi / danu (plaća se na recepciji hotela)
· doplatu za polaske iz mesta koja su severno od Novog Sada: Mol, Ada, Senta, Bačka Topola: 10 € 
(min 20 plativih putnika)
· fakultativni izleti i sadržaji (deca do 12 godina ostvaruju popust):
- Karnevalske svečanosti: Venecija: 30 € (deca 25 €)
· druge individualne troškove

DOPLATE:
Doplata: 1/1 soba 35 €
Doplata: dodatno sedište 60 €
1/3 soba: na upit
Popusti: deca 2-12 godina - 10 % popusta na cenu aranžmana u pratnji dve odrasle osobe
Sopstveni prevoz: nema mogućnosti za umanjenje cene

Način plaćanja:
Cena je iskazana u EUR ( € ), plaćanje je u dinarskoj protivvrednosti o srednjem kursu NBS na dan uplate.
40% avans prilikom rezervacije, a ostatak od 60% najkasnije 15 dana pre polaska 
40% avans prilikom rezervacije, ostatak čekovima građana u 3 mesečne rate do 15-og u mesecu (bez uvećanja). Čekovi se deponuju prilikom rezervacije ili najkasnije 15 dana pre polaska.

Uplatu izvršiti na tekući račun: 265-2030310001132-54 (Raiffeisen bank) 
Primalac: Art of Travel agency, Novi Sad
Svrha uplate: rata za putovanje
Poziv na broj: broj ugovora

Smeštaj: Hotel Continental 4* - Trevizo. Hotel se nalazi u istorijskom delu grada. Svaka soba TWC, sa peškirima, bespatan WIFI, TV-SAT, mini-bar. Doručak – kontinentalni švedski sto.
Napomena: Kontinentalni doručak na bazi švedskog stola obuhvata izbor peciva i hleba, putera, džemova i namaza, suhomesnatih proizvoda i sireva, žitarica, jogurta, voća, kao i toplih i hladnih napitaka. Ponuda može varirati u skladu sa hotelskim standardom i dnevnom ponudom (obično je to manji izbor namirnica nego kod klasičnog švedskog stola).
Organizator zadržava pravo promene ugovorenog hotela drugim hotelom iste ili više kategorije, odgovarajućeg kvaliteta i nivoa usluge, u skladu sa Opštim uslovima putovanja i važećim propisima.

OSNOVNE NAPOMENE ZA PUTNIKE:
PUTNE ISPRAVE I USLOVI ULASKA - Putnik je dužan da poseduje važeću putnu ispravu i da se pre putovanja upozna sa uslovima ulaska, boravka i tranzita kroz zemlje obuhvaćene programom putovanja.
Za državljane Republike Srbije koji putuju u zemlje šengenskog prostora, pasoš mora važiti najmanje 90 dana nakon planiranog datuma izlaska iz šengenskog prostora.
Organizator putovanja nije ovlašćen da utvrđuje valjanost putnih i drugih isprava putnika. Putnici koji nisu državljani Republike Srbije dužni su da se blagovremeno informišu o viznom režimu i drugim uslovima ulaska, boravka i tranzita kroz zemlje obuhvaćene programom putovanja.
Putnik je dužan da vodi računa o dozvoljenom periodu boravka u zemljama putovanja. Organizator putovanja ne snosi odgovornost ukoliko putniku zbog neispunjavanja propisanih uslova, uključujući prekoračenje dozvoljenog perioda boravka, bude odbijen ulazak ili nastavak putovanja, niti snosi troškove koji po tom osnovu nastanu, uključujući troškove povratka putnika.
Putnicima se preporučuje da se pre putovanja informišu o aktuelnim uslovima ulaska u zemlje odredišta i tranzita kod nadležnih državnih organa, ambasada ili konzulata.
EES I ETIAS - Na spoljnim granicama zemalja koje primenjuju EES (Entry/Exit System) koristi se elektronski sistem evidencije ulaska i izlaska državljana trećih zemalja koji putuju na kraći boravak. Sistem podrazumeva elektronsko evidentiranje podataka iz putne isprave i biometrijskih podataka, zbog čega je moguće duže trajanje graničnih procedura.
Ukoliko ETIAS sistem bude u primeni u vreme realizacije putovanja, putnici koji podležu ovoj obavezi dužni su da pre putovanja pribave odgovarajuće ETIAS odobrenje, u skladu sa tada važećim pravilima Evropske unije.
MALOLETNI PUTNICI - Maloletnom državljaninu Republike Srbije do navršene 16. godine života, kada putuje sam ili u pratnji lica koje mu nije roditelj ili zakonski zastupnik, potrebna je overena saglasnost oba roditelja, ukoliko zajednički vrše roditeljsko pravo, odnosno saglasnost zakonskog zastupnika.
Roditelji odnosno zakonski zastupnici dužni su da se pre putovanja informišu i o eventualnim dodatnim uslovima za ulazak maloletnog lica u zemlje odredišta i tranzita.
PRTLJAG I LIČNE STVARI - Prostor za prtljag u autobusu je ograničen. Dozvoljena količina prtljaga po putniku je jedan kofer srednje veličine do 23 kg i jedan komad ručnog prtljaga do 8 kg, osim ukoliko programom putovanja nije drugačije navedeno. Putnici su dužni da vode računa o svojim putnim ispravama, novcu, prtljagu i drugim ličnim stvarima tokom putovanja. Ne preporučuje se ostavljanje novca, dokumenata i vrednih stvari bez nadzora u autobusu ili smeštajnom objektu.
REALIZACIJA PROGRAMA PUTOVANJA - Putovanje je grupnog karaktera i organizacija putovanja prilagođena je funkcionisanju grupe kao celine. Temperatura u autobusu i drugi zajednički uslovi ne mogu se prilagođavati pojedinačnim zahtevima svakog putnika.
Zaustavljanja radi odmora planirana su približno na svakih 3,5 do 4 sata vožnje, u zavisnosti od uslova na putu, graničnih procedura, raspoloživosti stajališta i propisa koji regulišu radno vreme vozača.
Zbog poštovanja satnice i programa putovanja autobus se ne zadržava na graničnim prelazima radi regulisanja povraćaja poreza po osnovu „Tax Free“.
Organizator putovanja zadržava pravo izmene redosleda realizacije programa, termina obilazaka i drugih elemenata programa kada je to neophodno zbog objektivnih okolnosti na koje organizator ne može uticati, uz očuvanje sadržaja i kvaliteta ugovorenih usluga u meri u kojoj je to moguće.
Termini i redosled realizacije fakultativnih izleta mogu biti promenjeni zbog objektivnih okolnosti na destinaciji.
Tokom državnih i verskih praznika, kao i zbog drugih lokalnih okolnosti, pojedini muzeji, lokaliteti, prodavnice, tržni centri, restorani i drugi objekti mogu imati izmenjeno radno vreme ili biti zatvoreni.
Trajanje slobodnog vremena za individualne aktivnosti zavisi od toka realizacije programa, trajanja obilazaka, saobraćajnih i graničnih uslova i drugih objektivnih okolnosti.
Sva vremena navedena u programu putovanja data su prema lokalnom vremenu zemlje u kojoj se grupa nalazi.
SMEŠTAJ - Kategorija smeštajnog objekta navedena u programu odgovara zvaničnoj kategorizaciji važećoj u zemlji u kojoj se objekat nalazi.
Vreme ulaska u sobe i napuštanja soba određuje smeštajni objekat, u skladu sa svojim pravilima.
Ukoliko tačan naziv smeštajnog objekta nije naveden prilikom zaključenja ugovora, organizator će o nazivu objekta blagovremeno obavestiti putnike, a najkasnije u roku predviđenom programom putovanja i Opštim uslovima putovanja.
U slučaju opravdane promene ugovorenog smeštajnog objekta, organizator će postupiti u skladu sa ugovorom, Opštim uslovima putovanja i važećim propisima.
Opisi smeštajnih objekata i njihovih dodatnih sadržaja zasnivaju se na informacijama dostupnim organizatoru u vreme izrade programa. Dostupnost pojedinih sadržaja, njihovo radno vreme i eventualna doplata zavise od pravila konkretnog smeštajnog objekta.
Dodelu konkretnih soba vrši recepcija smeštajnog objekta u skladu sa raspoloživim kapacitetima.
Posebni zahtevi putnika u vezi sa smeštajem (povezane sobe, određeni sprat, balkon ili terasa, vrsta ležaja, položaj sobe i sl.) biće prosleđeni smeštajnom objektu, ali njihovo ispunjenje ne može biti garantovano ukoliko nisu izričito ugovoreni kao sastavni deo aranžmana.
CENA PUTOVANJA - Promena ugovorene cene putovanja moguća je isključivo pod uslovima i na način predviđen važećim propisima, ugovorom o putovanju i Opštim uslovima putovanja organizatora.
MINIMALAN BROJ PUTNIKA Aranžman je kalkulisan na bazi minimum 45 plativih putnika po autobusu.
Ukoliko broj prijavljenih putnika bude manji od minimalnog broja predviđenog ugovorom, organizator ima pravo da raskine ugovor pod uslovima i u rokovima predviđenim važećim propisima, ugovorom i Opštim uslovima putovanja.
PODACI PUTNIKA - Putnik je dužan da prilikom zaključenja ugovora organizatoru dostavi tačne podatke potrebne za realizaciju putovanja: ime i prezime, adresu, kontakt telefon, datum rođenja, podatke iz putne isprave i druge podatke neophodne za realizaciju ugovorenih usluga.
Potpisnik ugovora o putovanju, odnosno predstavnik grupe, dužan je da ostale putnike na koje se ugovor odnosi upozna sa programom putovanja, uslovima plaćanja, osiguranjem i Opštim uslovima putovanja organizatora.
Merodavne su informacije sadržane u ugovoru o putovanju, pisanom programu putovanja i Opštim uslovima putovanja organizatora.
OBAVEŠTENJE O PRIJEMU REKLAMACIJA - Putnik je dužan da bez nepotrebnog odlaganja obavesti organizatora, njegovog lokalnog predstavnika ili lokalnu agenciju na koju ga je organizator uputio o svakom nedostatku saobraznosti koji primeti tokom realizacije turističkog putovanja.
Putnik može uputiti reklamaciju, prijavu nedostatka saobraznosti, zahtev ili drugo obaveštenje neposredno organizatoru, odnosno posredniku preko kojeg je turističko putovanje kupljeno, kao i lokalnom predstavniku organizatora ili lokalnoj agenciji na koju je upućen.
Organizator je dužan da putniku omogući da se na jednostavan i pristupačan način obrati licu odgovornom za prijem reklamacija odnosno prijava nedostatka saobraznosti za vreme trajanja turističkog putovanja.
Mesto određeno za prijem reklamacija:
ART OF TRAVEL agency, Novi Sad, Kralja Aleksandra 12
E-mail: artoftravelns@gmail.com
Telefon: +381 63 526 333
Osoba ovlašćena za prijem reklamacija: Dragan Ponjević
Uz ovaj program primenjuju se Opšti uslovi putovanja organizatora putovanja ART OF TRAVEL agency, koji čine sastavni deo ugovora o putovanju.
ART OF TRAVEL agency poseduje Licencu OTP br. 4/2023 i Garanciju putovanja za slučaj insolventnosti organizatora putovanja i za slučaj naknade štete, koja se prouzrokuje putniku neispunjenjem, delimičnim ili neurednim ispunjenjem obaveza organizatora putovanja koje su određene opštim uslovima i programom putovanja, koja se aktivira kod osiguravajuće kuće "TRIGLAV OSIGURANJE", a.d.o., Beograd, 011/3305100 prijavom na adresu ul. Milutina Milankovića 7a, Beograd ili na mail: travel@triglav.rs, uz Polisu br. 470000065443 izdatu 01.10.2025. godine ugovorenu sa osiguravajućom kućom "TRIGLAV OSIGURANJE", a.d.o., Beograd. 

